# Continut documentatie tehnica autorizare demolare (DTAD)

    ***I. Piese scrise***
    1. Lista si semnăturile proiectantilor
    Se completează cu numele în clar şi calitatea proiectantilor, precum şi cu partea din proiect pentru care răspund.

    2. Memoriu
    2.1. Date generale
    Descrierea constructiei care urmează să fie desfiintata:
      - scurt istoric: anul edificării, meşteri cunoscuţi, alte date caracteristice;
      - descrierea structurii, a materialelor constituente, a stilului arhitectonic;
      - menţionarea şi descrierea elementelor patrimoniale sau decorative care urmează a se preleva;
      - fotografii color (format 9 x 12 cm) ale tuturor faţadelor, iar acolo unde este cazul se vor prezenta desfăsurări rezultate din asamblarea mai multor fotografii;
      - descrierea lucrarilor care fac obiectul documentatiei tehnice - D.T pentru autorizarea lucrarilor de desfiintare.

    **II. Piese desenate**
    1. Plan de incadrare în teritoriu
      - plansa pe suport topografic vizat de oficiul de cadastru şi publicitate imobiliară teritorial, întocmită la scările 1:10.000, 1:5.000, 1:2.000 sau 1:1.000, după caz.

    2. Plan de situatie a imobilelor
      - plansa pe suport topografic vizat de oficiul de cadastru şi publicitate imobiliară teritorial, întocmită la scările 1:2.000, 1:1.000, 1:500, 1:200 sau 1:100, după caz, prin care se precizează:
          • parcela cadastrală pentru care a fost emis certificatul de urbanism;
          • amplasarea tuturor constructiilor care se vor mentine sau se vor desfiinta;
          • modul de amenajare a terenului după desfiintarea constructiilor;
          • sistematizarea pe verticală a terenului şi modul de scurgere a apelor pluviale;
          • plantaţiile existente şi care se menţin după desfiintare.
    Pe plansa se vor indica în mod distinct elementele existente, cele care se desfiinteaza şi cele propuse - plan de situatie, constructii noi sau umpluturi de pamant, plantaţii etc., după caz.

    3. Planul privind constructiile subterane
    Va cuprinde amplasarea acestora, în special a reţelelor de utilităţi urbane din zona amplasamentului: trasee, dimensiuni, cote de nivel privind poziţionarea căminelor (radier şi capac), şi va fi redactat la scara 1:500.
   În cazul lipsei unor reţele publice de echipare tehnico-edilitară se vor indica instalatiile proprii, în special cele pentru alimentare cu apă şi canalizare.

    4. Releveul constructiilor care urmează să fie desfiintate
    Plansele se vor redacta la o scară convenabilă (1:100 sau 1:50) care să permită evidenţierea spaţiilor şi a funcţiunilor existente, cu indicarea cotelor, suprafeţelor şi a materialelor existente:
      - planurile tuturor nivelurilor şi planul acoperisului;
      - principalele sectiuni: transversală, longitudinală, alte secţiuni caracteristice, după caz;
      - toate fatadele.
    În situaţia în care desfiintarea necesită operaţiuni tehnice complexe, se va prezenta si proiectul de organizare a lucrărilor.
    Fiecare plansa prezentată în cadrul secţiunii II "Piese desenate" va avea în partea dreaptă jos un cartus care va cuprinde: numele firmei sau al proiectantului elaborator, numărul de înmatriculare sau numărul autorizatiei, după caz, titlul proiectului şi al plansei, numărul proiectului şi al plansei, data elaborării, numele, calitatea şi semnătura elaboratorilor şi ale sefului de proiect.